Līgums par atbalsta sniegšanu

Rīgā

2020. gada \_\_.septembrī Nr.  -2020/\_\_\_\_\_\_

**Latvijas Investīciju un attīstības aģentūra**, juridiskā adrese: Pērses iela 2, Rīga, LV-1442, kura darbojas atbilstoši Ministru kabineta 2012. gada 11. decembra noteikumiem Nr.857 „Latvijas Investīciju un attīstības aģentūras nolikums” (turpmāk − Aģentūra), tās direktora XXX personā,no vienas puses,

un

**Komersanta nosaukums**, kas ierakstīta Latvijas Republikas Uzņēmumu reģistra komercreģistrā ar vienoto reģistrācijas numuru \_\_\_\_, juridiskā adrese: \_\_\_\_, LV-\_\_\_, kuras vārdā, pamatojoties uz statūtiem, rīkojas \_\_\_\_ (turpmāk **–** Atbalsta saņēmējs), no otras puses, turpmāk abas kopā sauktas **-** Puses, katra atsevišķi – Puse, noslēdz līgumu (turpmāk **-** Līgums) par turpmāk minēto.

1. **LĪGUMA PRIEKŠMETS**
   1. Aģentūra Līguma ietvaros nodrošina viena Atbalsta saņēmēja pārstāvja dalību Eiropas Reģionālās attīstības fonda projekta „Inovāciju motivācijas programma”, identifikācijas numurs 1.2.2.2./16/I/001, (turpmāk – projekts) ietvaros Aģentūras organizētajās apmācībās “Mini-MBA inovāciju vadībā”, kuras sniegs Rīgas Tehniskās universitātes Rīgas Biznesa skola (turpmāk – Pakalpojuma sniedzējs) un kas norisināsies no 2020.gada 5. marta līdz 2020.gada 29. maijam , (turpmāk – Apmācības) saskaņā ar Līgumam pievienoto Apmācību programmu.
2. **LĪGUMA FINANSĒJUMS UN MAKSA PAR APMĀCĪBĀM** 
   1. Aģentūra Apmācības finansē no Eiropas Reģionālās attīstības fonda un Latvijas valsts budžeta līdzekļiem saskaņā ar Aģentūras un Centrālās finanšu un līgumu aģentūras 2016. gada 14. novembrī noslēgto vienošanos par projekta īstenošanu (turpmāk – Vienošanās).
   2. Apmācības Aģentūra nodrošina Vienošanās pieejamā finansējuma ietvaros.
   3. Maksa par vienas personas Apmācībām ir EUR 5747,50 (pieci tūkstoši septiņi simti četrdesmit septiņi *euro* un 50 centi)**.**
   4. Līguma 2.3.punktā minētās izmaksas sedz Aģentūra, apmaksājot tās Pakalpojuma sniedzējam, un tās ir uzskatāmas par *de minimis* atbalstu, kas piešķirts Atbalsta saņēmējam saskaņā ar Eiropas Komisijas 2013. gada 18. decembra Regulu (EK) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Regula Nr. 1407/2013), Komercdarbības atbalsta kontroles likumu un Ministru kabineta 2014.gada 2.decembra noteikumiem Nr.740 „*De minimis* atbalsta uzskaites un piešķiršanas kārtība un uzskaites veidlapu paraugi”.
3. **PUŠU PIENĀKUMI UN TIESĪBAS**
   1. Aģentūrai ir pienākums:
      1. segt Līguma 2.3. punktā minēto maksu par Atbalsta saņēmēja pārstāvja dalību Apmācībās, ja ir izpildīti visi Līgumā un normatīvajos aktos noteiktie nosacījumi;
      2. veikt Līguma īstenošanas uzraudzību, kontroli un izvērtēt tā īstenošanas atbilstību Līguma, Vienošanās un normatīvo aktu prasībām.
   2. Aģentūrai ir tiesības:
      1. atgūt Līguma 2.3. punktā minēto Apmācību maksu Līguma 3.3.7.punktā minētajos gadījumos;
      2. pieprasīt Atbalsta saņēmējam sniegt visu ar Līguma priekšmeta īstenošanu saistīto informāciju, nosakot tās iesniegšanas termiņu;
      3. pārtraukt Apmācību nodrošināšanu, ja Aģentūrai Vienošanās ietvaros nav pieejams finansējums Apmācību maksas segšanai vai Vienošanās ir izbeigta.
   3. Atbalsta saņēmējam ir pienākums:
      1. trīs darba dienu laikā no Līguma noslēgšanas Līguma 6.1.punktā noteiktajā kārtībā informēt LIAA par Atbalsta saņēmēja norīkoto pārstāvi dalībai apmācībās;
      2. nodrošināt, ka tā norīkotais pārstāvis dalībai Apmācībās nav nodarbināts pie Atbalsta saņēmēja kādā no Regulas Nr. 1407/2013 1. panta 1. punktā noteiktajām nozarēm un Ministru kabineta 2016. gada 10. maija noteikumu Nr.287 “Darbības programmas "Izaugsme un nodarbinātība" 1.2.2. specifiskā atbalsta mērķa "Veicināt inovāciju ieviešanu komersantos" 1.2.2.2. pasākuma "Inovāciju motivācijas programma" īstenošanas noteikumi” (turpmāk – MK noteikumi Nr.287) pielikumā minētajām neatbalstāmajām nozarēm;
      3. nodrošināt Atbalsta saņēmēja pārstāvja dalību Apmācībās (tai skaitā pašmācībā) saskaņā ar Pakalpojuma sniedzēja izstrādātu Apmācību kursa plānu un programmu;
      4. nodrošināt, ka Atbalsta saņēmēja pārstāvis ievēro Apmācību programmas nosacījumus un citus Pakalpojuma sniedzēja noteikumus un norādījumus, kas nepieciešami sekmīgai Apmācību programmas apguvei;
      5. segt visas normatīvajos aktos noteiktās izmaksas (ja normatīvie akti nosaka Atbalsta saņēmējam pienākumu segt šādas izmaksas), kas saistītas ar Atbalsta saņēmēja pārstāvja dalību Apmācībās (izņemot maksu par Apmācībām);
      6. nodrošināt Aģentūru un Pakalpojuma sniedzēju ar visu Atbalsta saņēmēja rīcībā esošo informāciju un dokumentāciju, kas nepieciešama Līguma priekšmeta īstenošanai. Informācija un dokumentācija ir nododama Aģentūras vai Pakalpojuma sniedzēja noteiktajā termiņā atbilstošā kvalitātē gan pēc formas, gan satura;
      7. 10 darba dienu laikā no attiecīga Aģentūras pieprasījuma nosūtīšanas dienas atmaksāt Aģentūrai Līguma 2.3.punktā minēto Apmācību maksu vai vienoties ar Aģentūru par Apmācību maksas atmaksas grafiku jebkurā no šādiem gadījumiem:
         1. Atbalsta saņēmēja pārstāvis Līguma 1.1.punktā noteiktajā termiņā nav sekmīgi apguvis Apmācību programmu vai izpildījis tās prasības un attiecīgi Pakalpojuma sniedzējs nav izsniedzis Atbalsta saņēmēja pārstāvim sertifikātu par Apmācību programmas sekmīgu apgūšanu;
         2. Atbalsta saņēmējs pēc Līguma spēkā stāšanās ir atteicis dalību Apmācībās, vai Atbalsta saņēmēja pārstāvis nav apmeklējis vairāk kā 20 procentus no Apmācību klātienes nodarbībām;
         3. Līgums ir izbeigts saskaņā ar Līguma 5.3.punktu vai pēc Atbalsta saņēmēja iniciatīvas;
         4. Atbalsta saņēmējs nav nodrošinājis Līguma 3.3.2.punktā minētā pienākuma izpildi;
         5. Atbalsta saņēmēja un tā norīkotā pārstāvja dalībai Apmācībās savstarpējo tiesisko attiecību maiņas gadījumā (piemēram, darba tiesisko attiecību izbeigšana) netiks sasniegts Atbalsta saņēmēja pieteikumā dalībai Apmācībās norādītais mērķis.
   4. Atbalsta saņēmējs nav tiesīgs mainīt norīkoto pārstāvi vai izvirzīt citu pārstāvi dalībai Apmācībās pēc 2020. gada 12. martam.
   5. Atbalsta saņēmēja pārstāvja dalībai Apmācībās maiņa notiek pēc tam, kad Atbalsta saņēmējs par to ir informējis Aģentūru, nosūtot paziņojumu Līguma 6.punktā noteiktajā kārtībā, un Aģentūra ir saskaņojusi Atbalsta saņēmēja pārstāvja maiņu, nosūtot attiecīgu paziņojumu Līguma 6.punktā noteiktajā kārtībā.
   6. 5 (piecu) darba dienu laikā pēc pēdējās Apmācību nodarbības, aizpildīt un iesniegt Aģentūrā, Aģentūras izsniegtu Apmācību novērtējuma anketu.
4. **STRĪDU RISINĀŠANAS KĀRTĪBA** 
   1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, valdības izdoti rīkojumi un citi apstākļi, kas kavē vai pārtrauc Līguma saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, ko var izraisīt nepārvaramas varas apstākļi. Par nepārvaramas varas un ārkārtēja rakstura apstākļiem šī punkta izpratnē nav uzskatāma jebkāda Atbalsta saņēmēja un tā norīkotā pārstāvja dalībai Apmācībās savstarpējā tiesisko attiecību maiņa, piemēram, darba tiesisko attiecību izbeigšana.
   2. Pusei, kurai iestājas Līguma 4.1.punktā minētie apstākļi, par šādu apstākļu iestāšanos piecu darba dienu laikā rakstveidā jāpaziņo otrai Pusei. Ziņojumā jānorāda, kādā termiņā, tās ieskatā ir iespējama un paredzama Līgumā noteikto saistību izpilde, un pēc otras Puses pieprasījuma šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
   3. Par Līguma nosacījumu daļēju vai pilnīgu neizpildīšanu, Puses uzņemas atbildību saskaņā ar Līguma, Civillikuma un citu normatīvo aktu noteikumiem. Aģentūra nav atbildīga par trešo personu, tai skaitā Pakalpojuma sniedzēja, nodarītajiem zaudējumiem, kas rodas Atbalsta saņēmējam saistībā ar Līguma izpildi un Līguma izpildes laikā.
   4. Strīdi, kas rodas starp Pusēm Līguma darbības laikā, tiek risināti pārrunu ceļā. Gadījumā, ja pārrunu gaitā 30 (trīsdesmit) kalendāro dienu laikā vienošanās netiek panākta, strīdi tiek risināti spēkā esošajos normatīvajos aktos noteiktajā kārtībā.
5. **LĪGUMA TERMIŅŠ**
   1. Līgums stājas spēkā tā parakstīšanas brīdī un ir spēkā līdz brīdim, kad Puses ir izpildījušas visas no Līguma izrietošās saistības.
   2. Puses ir tiesīgas izbeigt Līgumu pirms termiņa šādos gadījumos:
      1. saskaņā ar Pušu vienošanos;
      2. saskaņā ar spēkā esošajiem normatīvajiem aktiem;
      3. Līgumā noteiktajos gadījumos.
   3. Aģentūrai ir tiesības vienpusēji izbeigt Līgumu, par ko Aģentūra Līguma 6.punktā noteiktajā kārtībā nekavējoties paziņo Atbalsta saņēmējam, ja:
      1. Atbalsta saņēmējs neievēro Līguma nosacījumus, vai Atbalsta saņēmēja pārstāvis neievēro Apmācību programmas nosacījumus vai Pakalpojuma sniedzēja noteikumus vai norādījumus sekmīgai Apmācību programmas apguvei;
      2. Atbalsta saņēmējs apzināti ir sniedzis Aģentūrai nepatiesu informāciju;
      3. Atbalsta saņēmējs vairs neatbilst atbalsta saņemšanas nosacījumiem, kas noteikti MK noteikumos Nr.287, Līgumā vai citos saistošajos normatīvajos aktos.
6. **INFORMĀCIJAS APMAIŅA**
   1. Jebkura Pusēm saistošas informācijas apmaiņa saistībā ar Līgumu ir veicama rakstiski tikai uz Līgumā norādītajām adresēm vai šādām e-pasta adresēm:
      1. Aģentūras e-pasta adrese - [liaa@liaa.gov.lv](mailto:liaa@liaa.gov.lv);
      2. Atbalsta saņēmēja e-pasta adrese - \_\_\_\_\_\_\_\_\_\_\_\_\_.
   2. Steidzamos gadījumos informāciju var nodot telefoniski vai pa faksu ar noteikumu, ka ne vēlāk kā 3 (trīs) darba dienu laikā attiecīgais dokuments tiek nosūtīts Līguma 6.1.punktā noteiktajā kārtībā. Informācija, kas nav nosūtīta rakstveidā, nav saistoša otrai Pusei.
   3. Paziņojumi, kas nosūtīti no Līguma 6.1.1. un 6.1.2.punktā minētajām elektroniskajām adresēm uz Līguma 6.1.1. un 6.1.2.punktā minētajām elektroniskajām adresēm, ir saistoši Pusēm bez paraksta.
7. **DOKUMENTU GLABĀŠANA**
   1. Puses visu informāciju, kas saistīta ar Līguma 2.3.punktā minētā *de minimis* atbalsta piešķiršanu glabā saskaņā ar Regulas Nr.1407/2013 6.panta 4.punktu un Ministru kabineta noteikumiem par *de minimis* atbalsta uzskaites un piešķiršanas kārtību un uzskaites veidlapu paraugiem.
8. **NOSLĒGUMA NOTEIKUMI**
   1. Līguma 2.3.punktā minētais atbalsts uzskatāms par piešķirtu ar Līguma parakstīšanas brīdi.
   2. Ja viens vai vairāki Līguma nosacījumi jebkādā veidā kļūst par spēkā neesošiem, pretlikumīgiem – t.i., zaudē saistošo spēku, tas nekādā veidā neierobežo un neietekmē pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanai saskaņā ar spēkā esošajiem normatīvajiem aktiem.
   3. Jebkuras izmaiņas Līguma noteikumos stājas spēkā tikai tad, kad tās ir noformētas rakstiski un tās ir parakstījušas abas Puses.
   4. Visi Līguma pielikumi, grozījumi un papildinājumi ir uzskatāmi par Līguma neatņemamu sastāvdaļu.
   5. Līgums sastādīts latviešu valodā uz 4 (četrām) lapām ar pielikumu “Apmācību programma” uz 1 (vienas) lapas divos eksemplāros, pa vienam eksemplāram katrai Pusei.
9. **PUŠU REKVIZĪTI UN PARAKSTI**

|  |  |  |
| --- | --- | --- |
| **Aģentūra:**  **\_\_\_\_\_\_\_\_\_\_\_\_\_\_\_\_\_\_\_\_\_\_\_**  (paraksts)  Direktors Kaspars Rožkalns  Latvijas Investīciju un attīstības aģentūra  Pērses iela 2, Rīga, LV-1442  PVN LV 90001739473  VK Rīgas norēķinu centrs  Valsts kase TRELLV22  Konts LV61TREL2120045034000 | **Atbalsta saņēmējs:**  **\_\_\_\_\_\_\_\_\_\_\_\_\_\_\_\_\_\_\_\_\_\_**  (paraksts)  ­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |